
FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Europa-Parlamentets og Rådets forordning om ændring af forordning (EF) nr. 273/2004 om narkotikaprækursorer
(COM(2012)0548 – C7-0319/2012 – 2012/0261(COD))
(Almindelig lovgivningsprocedure: førstebehandling)
Europa-Parlamentet,
–
der henviser til Kommissionens forslag til Europa-Parlamentet og Rådet (COM(2012)0548),
–
der henviser til artikel 294, stk. 2, og artikel 114 i traktaten om Den Europæiske Unions funktionsmåde, på grundlag af hvilke Kommissionen har forelagt forslaget (C7-0319/2012),
–
der henviser til artikel 294, stk. 3, i traktaten om Den Europæiske Unions funktionsmåde,
–
der henviser til forretningsordenens artikel 55,
–
der henviser til betænkning fra Udvalget om Borgernes Rettigheder og Retlige og Indre Anliggender (A7-0153/2013),
1.
vedtager nedenstående holdning ved førstebehandling;
2.
anmoder om fornyet forelæggelse for Parlamentet, hvis Kommissionen agter at ændre sit forslag væsentligt eller erstatte det med en anden tekst;
3.
pålægger sin formand at sende Parlamentets holdning til Rådet, Kommissionen og de nationale parlamenter.
<RepeatBlock-Amend>
<Amend>Ændringsforslag

<NumAm>1</NumAm>
<DocAmend>Forslag til forordning</DocAmend>
<Article>Betragtning 10</Article>
	

	Kommissionens forslag
	Ændringsforslag

	(10) Der bør oprettes en europæisk database for at forenkle medlemsstaternes rapportering af beslaglæggelser og opsnappede forsendelser, for at skabe et europæisk register over erhvervsdrivende og brugere, som har en licens eller registrering, hvilket vil gøre det lettere at kontrollere, om handelstransaktioner, der omfatter registrerede stoffer, er lovlige, og endelig for at gøre det muligt for de erhvervsdrivende at give de kompetente myndigheder oplysninger om de lovlige transaktioner, der omfatter registrerede stoffer.
	(10) Der bør oprettes en europæisk database for at forenkle medlemsstaternes rapportering af beslaglæggelser og opsnappede forsendelser, om muligt på en aggregeret og anonymiseret måde og på den mindst indgribende måde med hensyn til behandling af persondata under hensyntagen til princippet om databegrænsning og det aktuelle tekniske niveau for teknologier, der kan beskytte privatlivets fred, for at skabe et europæisk register over erhvervsdrivende og brugere, som har en licens eller registrering, hvilket vil gøre det lettere at kontrollere, om handelstransaktioner, der omfatter registrerede stoffer, er lovlige, og endelig for at gøre det muligt for de erhvervsdrivende at give de kompetente myndigheder oplysninger om de lovlige transaktioner, der omfatter registrerede stoffer.


<TitreJust>Begrundelse</TitreJust>
For at sikre tilstrækkelig databeskyttelse bør data om beslaglæggelser og opsnappede forsendelser om muligt rapporteres til Kommissionen og FN på en aggregeret og anonymiseret måde.

</Amend>
<Amend>Ændringsforslag

<NumAm>2</NumAm>
<DocAmend>Forslag til forordning</DocAmend>
<Article>Betragtning 11</Article>
	

	Kommissionens forslag
	Ændringsforslag

	(11) Forordning (EF) nr. 273/2004 kan medføre databehandling. En eventuel databehandling kan også omfatte personoplysninger og skal udføres i overensstemmelse med EU-lovgivningen.
	(11) Forordning (EF) nr. 273/2004 kan medføre behandling af oplysninger, herunder behandling af personoplysninger, med henblik på at sætte de kompetente myndigheder i stand til at føre tilsyn med markedsføring af narkotikaprækursorer og forhindre ulovlig anvendelse af registrerede stoffer. Behandling af personoplysninger bør foregå i overensstemmelse med EU-lovgivningen om databeskyttelse og navnlig i overensstemmelse med kravene vedrørende datakvalitet, proportionalitet og formålsbegrænsning i forbindelse med data, retten til information om, indsigt i samt berigtigelse, sletning og blokering af data, organisatoriske og tekniske foranstaltninger og internationale overførsler af personoplysninger. Oplysningerne skal være fyldestgørende, rigtige, relevante og nødvendige i forhold til indsamlingsformålet. De bør ikke behandles længere end nødvendigt i forhold til indsamlingsformålet, og deres rigtighed bør tages op til regelmæssig revision. Databehandlingen bør gennemføres under tilsyn af medlemsstaternes kompetente myndigheder og navnlig den offentlige uafhængige myndighed, som er udpeget af medlemsstaterne, med hensyn til behandling af personoplysninger i medlemsstaterne. Den bør ligeledes gennemføres under tilsyn af Den Europæiske Tilsynsførende for Databeskyttelse med hensyn til Kommissionens behandling af personoplysninger inden for rammerne af forordning (EC) nr. 273/2004. Med henblik på at sætte retshåndhævende myndigheder i stand til at afsløre, forebygge, efterforske og retsforfølge strafbare handlinger i forbindelse med narkotikahandel bør medlemsstaterne have beføjelse til at vedtage lovgivningsmæssige foranstaltninger til at give deres kompetente myndigheder adgang til personoplysninger, der er behandlet i overensstemmelse med forordning (EC) nr. 273/2004, til ovennævnte formål og i den udstrækning det er nødvendigt, passende og underlagt passende sikkerhedsforanstaltninger. Eftersom en sådan behandling udgør en begrænsning af den grundlæggende ret til beskyttelse af personoplysninger, bør den fortolkes restriktivt og i overensstemmelse med Den Europæiske Unions charter om grundlæggende rettigheder og den europæiske konvention til beskyttelse af menneskerettigheder og grundlæggende frihedsrettigheder. En sådan behandling bør kun finde sted fra sag til sag, og forudsat at de kompetente retshåndhævende myndigheder har rimelig grund til at tro, at den vil være en væsentlig hjælp for dem til at forebygge, afsløre eller efterforske strafbare handlinger i forbindelse med narkotikahandel.


<TitreJust>Begrundelse</TitreJust>
Dette ændringsforslag hænger sammen med den foreslåede ændring i artikel 13b. Det er vigtigt at sikre en mere detaljeret beskrivelse af de vigtigste elementer af de databehandlingsforanstaltninger, som er omfattet af denne forordning. Størstedelen af al databehandling vedrører virksomheder eller juridiske personer, men i mange tilfælde kan fysiske personer også identificeres. Dette ændringsforslag tager hensyn til henstillingerne fra EDPS.

</Amend>
<Amend>Ændringsforslag

<NumAm>3</NumAm>
<DocAmend>Forslag til forordning</DocAmend>
<Article>Betragtning 15</Article>
	

	Kommissionens forslag
	Ændringsforslag

	(15) For at opfylde målene i forordning (EF) nr. 273/2004 bør beføjelsen til at vedtage retsakter i overensstemmelse med artikel 290 i traktaten om Den Europæiske Unions funktionsmåde delegeres til Kommissionen for at præcisere betingelserne for at udstede licens og registrering, betingelserne for at erhverve og anvende aftagererklæringer, kravene til dokumentation og mærkning af blandinger, kravene til de erhvervsdrivendes indberetning af oplysninger om transaktioner, der omfatter registrerede stoffer, kravene til at opføre erhvervsdrivende og brugere, der har licens eller registrering, i det europæiske register og betingelserne for at kunne ændre bilagene. Det er særlig vigtigt, at Kommissionen gennemfører relevante høringer som led i det forberedende arbejde, herunder på ekspertniveau. 
	(15) For at opfylde målene i forordning (EF) nr. 273/2004 bør beføjelsen til at vedtage retsakter i overensstemmelse med artikel 290 i traktaten om Den Europæiske Unions funktionsmåde delegeres til Kommissionen for at præcisere betingelserne for at udstede licens og registrering, betingelserne for at erhverve og anvende aftagererklæringer, kravene til dokumentation og mærkning af blandinger, kravene til de erhvervsdrivendes indberetning af oplysninger om transaktioner, der omfatter registrerede stoffer, kravene til at opføre erhvervsdrivende og brugere, der har licens eller registrering, i det europæiske register og betingelserne for at kunne ændre bilagene. Sådanne delegerede retsakter bør også fastlægge de kategorier af personoplysninger, som kan behandles af medlemsstaterne og de erhvervsdrivende i henhold til forordning (EF) nr. 2004, kategorier af personoplysninger, som kan lagres i den europæiske database, de procedurer, som de registrerede kan bruge til at udøve deres ret til oplysninger om, indsigt i, berigtigelse, sletning eller blokering af personoplysninger, som er behandlet i den europæiske database, samt de kategorier af personoplysninger, som skal behandles af erhvervsdrivende ved rapportering af usædvanlige eller mistænkelige transaktioner. Det er særlig vigtigt, at Kommissionen gennemfører relevante høringer som led i det forberedende arbejde, herunder på ekspertniveau, og at den indhenter en udtalelse fra Den Europæiske Tilsynsførende for Databeskyttelse, når den udarbejder delegerede retsakter vedrørende behandling af personoplysninger i henhold til forordning (EC) nr. 273/2004.


<TitreJust>Begrundelse</TitreJust>
Det er vigtigt at sikre en mere detaljeret beskrivelse af de databehandlingsforanstaltninger, som er omfattet af denne forordning. Størstedelen af al databehandling vedrører virksomheder eller juridiske personer, men i mange tilfælde kan fysiske personer også identificeres. Dette ændringsforslag tager hensyn til henstillingerne fra EDPS.

</Amend>
<Amend>Ændringsforslag

<NumAm>4</NumAm>
<DocAmend>Forslag til forordning</DocAmend>
<Article>Artikel 1 – nr. 1 – litra b</Article>
<DocAmend2>Forordning (EF) nr. 273/2004</DocAmend2>
<Article2>Artikel 2 – litra h</Article2>
	

	Kommissionens forslag
	Ændringsforslag

	(h) "bruger": fysisk eller juridisk person, som er i besiddelse af et registreret stof og beskæftiget med forarbejdning, formulering, forbrug, oplagring, opbevaring, behandling, påfyldning i beholdere, overførsel mellem beholdere, blanding, omdannelse eller enhver anden anvendelse af registrerede stoffer."
	(h) "bruger": fysisk eller juridisk person, som ikke er erhvervsdrivende, og som er i besiddelse af et registreret stof og beskæftiget med forarbejdning, formulering, forbrug, oplagring, opbevaring, behandling, påfyldning i beholdere, overførsel mellem beholdere, blanding, omdannelse eller enhver anden anvendelse af registrerede stoffer."


<TitreJust>Begrundelse</TitreJust>
Fra udtalelsen fra Det Europæiske Økonomiske og Sociale Udvalg.

</Amend>
<Amend>Ændringsforslag

<NumAm>5</NumAm>
<DocAmend>Forslag til forordning</DocAmend>
<Article>Artikel 1 – nr. 2 – litra a</Article>
<DocAmend2>Forordning (EF) nr. 273/2004</DocAmend2>
<Article2>Artikel 3 – stk. 2</Article2>
	

	Kommissionens forslag
	Ændringsforslag

	2. Der skal stilles krav om, at erhvervsdrivende og brugere skal erhverve en licens udstedt af de kompetente myndigheder, før de må være i besiddelse af eller markedsføre de i kategori 1 i bilag I registrerede stoffer. De kompetente myndigheder kan udstede særlige licenser til apoteker, apoteker for veterinærmedicinske lægemidler, visse typer af offentlige myndigheder eller væbnede styrker. Sådanne særlige licenser er kun gyldige til brug af registrerede stoffer i kategori 1 i bilag I, der falder inden for de pågældende erhvervsdrivendes officielle opgaver.
	2. Der skal stilles krav om, at erhvervsdrivende og brugere skal erhverve en licens udstedt af de kompetente myndigheder i den medlemsstat, hvor de er hjemmehørende eller etableret, før de må være i besiddelse af eller markedsføre de i kategori 1 i bilag I registrerede stoffer. De kompetente myndigheder kan udstede særlige licenser til apoteker, apoteker for veterinærmedicinske lægemidler, visse typer af offentlige myndigheder eller væbnede styrker. Sådanne særlige licenser er kun gyldige til brug af registrerede stoffer i kategori 1 i bilag I, der falder inden for de pågældende erhvervsdrivendes officielle opgaver.


<TitreJust>Begrundelse</TitreJust>
Erhvervsdrivende bør forhindres i at "shoppe rundt" i EU efter de kompetente myndigheder, som har den mest lempelige licens-/registreringsordning.

</Amend>
<Amend>Ændringsforslag

<NumAm>6</NumAm>
<DocAmend>Forslag til forordning</DocAmend>
<Article>Artikel 1 – nr. 2 – litra c</Article>
<DocAmend2>Forordning (EF) nr. 273/2004</DocAmend2>
<Article2>Artikel 3 – stk. 6</Article2>
	

	Kommissionens forslag
	Ændringsforslag

	6. Fra den [18 måneder fra datoen for offentliggørelsen] skal erhvervsdrivende erhverve en registrering fra de kompetente myndigheder, før de markedsfører registrerede stoffer i kategori 2 i bilag I. Endvidere skal brugere erhverve en registrering fra de kompetente myndigheder, inden de erhverver registrerede stoffer i underkategori 2A i bilag I. De kompetente myndigheder kan udstede særlige registreringer til apoteker, apoteker for veterinærmedicinske lægemidler, visse typer af offentlige myndigheder eller væbnede styrker. Sådanne registreringer vil kun være gyldige til brug af registrerede stoffer i kategori 2 i bilag I, der falder inden for de pågældende erhvervsdrivendes eller brugeres officielle opgaver."
	6. Fra den…* skal erhvervsdrivende erhverve en registrering fra de kompetente myndigheder i den medlemsstat, hvor de er hjemmehørende eller etableret, før de markedsfører registrerede stoffer i kategori 2 i bilag I. Endvidere skal brugere erhverve en registrering fra de kompetente myndigheder, inden de erhverver registrerede stoffer i underkategori 2A i bilag I. De kompetente myndigheder kan udstede særlige registreringer til apoteker, apoteker for veterinærmedicinske lægemidler, visse typer af offentlige myndigheder eller væbnede styrker. Sådanne registreringer vil kun være gyldige til brug af registrerede stoffer i kategori 2 i bilag I, der falder inden for de pågældende erhvervsdrivendes eller brugeres officielle opgaver."

	
	______________

	
	* EUT Indsæt venligst dato: 18 måneder efter datoen for denne forordnings ikrafttræden.


<TitreJust>Begrundelse</TitreJust>
Erhvervsdrivende bør forhindres i at "shoppe rundt" i EU efter de kompetente myndigheder, som har den lempeligste licens-/registreringsordning.

</Amend>
<Amend>Ændringsforslag

<NumAm>7</NumAm>
<DocAmend>Forslag til forordning</DocAmend>
<Article>Artikel 1 – nr. 2 – litra f</Article>
<DocAmend2>Forordning (EF) nr. 273/2004</DocAmend2>
<Article2>Artikel 3 – stk. 9</Article2>
	

	Kommissionens forslag
	Ændringsforslag

	9. Kommissionen tillægges i overensstemmelse med artikel 15a beføjelser til at vedtage delegerede retsakter vedrørende:
	9. Kommissionen tillægges i overensstemmelse med artikel 15a beføjelser til at vedtage delegerede retsakter vedrørende:

	a) kravene til og betingelserne for at udstede den i stk. 2 omhandlede licens
	a) kravene til og betingelserne for at udstede den i stk. 2 omhandlede licens og de kategorier af oplysninger, herunder personoplysninger, der skal gives

	b) kravene til og betingelserne for at udstede den i stk. 6 omhandlede registrering
	b) kravene til og betingelserne for at udstede den i stk. 6 omhandlede registrering, og de kategorier af oplysninger, herunder personoplysninger, der skal gives, samt

	c) kravene til og betingelserne for at opføre erhvervsdrivende og brugere, der har erhvervet en licens eller registrering, i en europæisk database om narkotikaprækursorer, jf. stk. 8."
	c) kravene til og betingelserne for at opføre erhvervsdrivende og brugere, der har erhvervet en licens eller registrering, i en europæisk database om narkotikaprækursorer, jf. stk. 8."

	
	Før delegerede retsakter udarbejdes i henhold til dette stykke, rådfører Kommissionen sig med Den Europæiske Tilsynsførende for Databeskyttelse. 

	
	De kategorier af personoplysninger, som nævnes i første afsnit, litra a) og b), omfatter ikke følsomme oplysninger i henhold til artikel 8, stk. 1, i direktiv 95/46/EF.


</Amend>
<Amend>Ændringsforslag

<NumAm>8</NumAm>
<DocAmend>Forslag til forordning</DocAmend>
<Article>Artikel 1 – nr. 6</Article>
<DocAmend2>Forordning (EF) nr. 273/2004</DocAmend2>
<Article2>Artikel 8 – stk. 3</Article2>
	

	Kommissionens forslag
	Ændringsforslag

	3. Kommissionen tillægges beføjelse til at vedtage delegerede retsakter i henhold til artikel 15a vedrørende de krav, der stilles til de erhvervsdrivende om at meddele oplysninger, jf. stk. 2."
	3. Kommissionen tillægges beføjelse til at vedtage delegerede retsakter i henhold til artikel 15a vedrørende de krav, der stilles til de erhvervsdrivende om at meddele oplysninger, jf. stk. 2, de kategorier af personoplysninger, som skal behandles til dette formål, og garantierne for behandling af sådanne personoplysninger.

	
	Før delegerede retsakter udarbejdes i henhold til dette stykke, rådfører Kommissionen sig med Den Europæiske Tilsynsførende for Databeskyttelse." 


<TitreJust>Begrundelse</TitreJust>
De kategorier af personoplysninger, som skal behandles til dette formål, skal specificeres. Eftersom forslaget ikke specificerer disse kategorier, bør dette ske ved delegerede retsakter. Dette ændringsforslag tager hensyn til henstillingerne fra EDPS.

</Amend>
<Amend>Ændringsforslag

<NumAm>9</NumAm>
<DocAmend>Forslag til forordning</DocAmend>
<Article>Artikel 1 – nr. 6</Article>
<DocAmend2>Forordning (EF) nr. 273/2004</DocAmend2>
<Article2>Artikel 8 – stk. 3 a (nyt) </Article2>
	

	Kommissionens forslag
	Ændringsforslag

	
	3a. De erhvervsdrivende videregiver ikke personoplysninger, som er behandlet i henhold til denne forordning, til andre end de kompetente myndigheder.


</Amend>
<Amend>Ændringsforslag

<NumAm>10</NumAm>
<DocAmend>Forslag til forordning</DocAmend>
<Article>Artikel 1 – nr. 9</Article>
<DocAmend2>Forordning (EF) nr. 273/2004</DocAmend2>
<Article2>Artikel 13a – indledning</Article2>
	

	Kommissionens forslag
	Ændringsforslag

	Kommissionen opretter en europæisk database om narkotikaprækursorer med det formål:
	I overensstemmelse med vedtagelsen af de delegerede retsakter i henhold til artikel 3, stk. 9, opretter Kommissionen en europæisk database om narkotikaprækursorer med det formål:


<TitreJust>Begrundelse</TitreJust>
Det er meget vigtigt først at fastlægge reglerne vedrørende krav og betingelser, herunder krav vedrørende databeskyttelse, inden databasen oprettes.

</Amend>
<Amend>Ændringsforslag

<NumAm>11</NumAm>
<DocAmend>Forslag til forordning</DocAmend>
<Article>Artikel 1 – nr. 9</Article>
<DocAmend2>Forordning (EF) nr. 273/2004</DocAmend2>
<Article2>Artikel 13a – litra a</Article2>
	

	Kommissionens forslag
	Ændringsforslag

	a) at fremme meddelelsen af oplysninger, jf. artikel 13, stk. 1, sammenfatningen og analysen heraf på EU-niveau og forelæggelsen heraf for Det Internationale Kontroludvalg for Narkotiske Midler, jf. artikel 13, stk. 2
	a) at fremme meddelelsen af oplysninger, om muligt på en aggregeret og anonymiseret måde, jf. artikel 13, stk. 1, sammenfatningen og analysen heraf på EU-niveau og forelæggelsen heraf for Det Internationale Kontroludvalg for Narkotiske Midler, jf. artikel 13, stk. 2


<TitreJust>Begrundelse</TitreJust>
For at sikre tilstrækkelig databeskyttelse bør data om beslaglæggelser og opsnappede forsendelser om muligt rapporteres til Kommissionen og FN på en aggregeret og anonymiseret måde.

</Amend>
<Amend>Ændringsforslag

<NumAm>12</NumAm>
<DocAmend>Forslag til forordning</DocAmend>
<Article>Artikel 1 – nr. 9</Article>
<DocAmend2>Forordning (EF) nr. 273/2004</DocAmend2>
<Article2>Artikel 13a – stk. 1a, 1b, 1c og 1d (nye)</Article2>
	

	Kommissionens forslag
	Ændringsforslag

	
	1a. Kommissionen og de kompetente myndigheder træffer alle de foranstaltninger, der er nødvendige for at sikre sikkerheden, fortroligheden og rigtigheden af de oplysninger, der er indeholdt i den europæiske database.

	
	1b. Oplysninger, som er indhentet i henhold til denne forordning, herunder personoplysninger, anvendes i overensstemmelse med den gældende lovgivning om beskyttelse af personoplysninger og må ikke opbevares længere, end det er nødvendigt for anvendelsen af denne forordning. Behandling af de særlige kategorier af data i artikel 8, stk. 1, i direktiv 95/46/EF og i artikel 10, stk. 1, i forordning (EF) nr. 45/2001 forbydes. 

	
	1c. Den registrerede skal have oplysninger om formålet med behandling og opbevaring af data, kategorierne af de behandlede og opbevarede data, identiteten af den registeransvarlige, identiteten af modtagerne af data, oplysninger om retten til indsigt, berigtigelse eller sletning af den registreredes personoplysninger, de tilgængelige administrative og juridiske retsmidler og tilsynsmyndighedens kontaktoplysninger, jf. artikel 13b, stk. 1. Nogle af eller alle disse specifikke oplysninger må kun tilbageholdes, såfremt de kan lægge hindringer i vejen for administrative eller retlige undersøgelser, efterforskninger eller procedurer, forringe forebyggelse, efterforskning, opdagelse eller retsforfølgning af straffelovsovertrædelser eller bringe beskyttelsen af den offentlige eller nationale sikkerhed i fare.

	
	1d. Kommissionen offentliggør en omfattende erklæring om personoplysninger vedrørende den europæiske database i overensstemmelse med artikel 10 og 11 i forordning (EF) nr. 45/2201 på en klar og forståelig måde.


</Amend>
<Amend>Ændringsforslag

<NumAm>13</NumAm>
<DocAmend>Forslag til forordning</DocAmend>
<Article>Artikel 1 – nr. 10</Article>
<DocAmend2>Forordning (EF) nr. 273/2004</DocAmend2>
<Article2>Artikel 13b – stk. 1</Article2>
	

	Kommissionens forslag
	Ændringsforslag

	1. Behandlingen af personoplysninger foretages af medlemsstaternes kompetente myndigheder i overensstemmelse med direktiv 95/46/EF og under tilsyn af medlemsstatens offentlige uafhængige myndighed, jf. artikel 28 i direktivet.
	1. Behandlingen af personoplysninger foretages af de kompetente myndigheder i overensstemmelse med direktiv 95/46/EF og under tilsyn af medlemsstatens offentlige tilsynsmyndighed, jf. artikel 28 i direktivet. Denne tilsynsmyndighed sikrer, at de registreredes rettigheder beskyttes i overensstemmelse med direktiv 95/46/EF.


<TitreJust>Begrundelse</TitreJust>
Dette ændringsforslag præciserer, at databeskyttelsesmyndighederne sikrer, at de registreredes rettigheder beskyttes. Ændringsforslaget tager hensyn til henstillingerne fra EDPS. Ordlyden svarer til den eksisterende fællesskabslovgivning (f.eks. bestemmelserne i IMI-forordning (EF) nr. 1024/2012).

</Amend>
<Amend>Ændringsforslag

<NumAm>14</NumAm>
<DocAmend>Forslag til forordning</DocAmend>
<Article>Artikel 1 – nr. 10</Article>
<DocAmend2>Forordning (EF) nr. 273/2004</DocAmend2>
<Article2>Artikel 13b – stk. 1a (nyt)</Article2>
	

	Kommissionens forslag
	Ændringsforslag

	
	1a. Personoplysninger, som er indhentet eller behandlet i henhold til denne forordning, anvendes udelukkende med henblik på at forebygge ulovlig anvendelse af registrerede stoffer, jf. dog artikel 13 i direktiv 95/46 EF.


<TitreJust>Begrundelse</TitreJust>
For at sikre tilstrækkelig databeskyttelse er det vigtigt at fastlægge formålet med at behandle oplysninger og personoplysninger i henhold til denne forordning (formålsbegrænsning). Samtidig bør den mulighed, der i øjeblikket står til rådighed i henhold til databeskyttelsesdirektivet, for at nationale kompetente myndigheder – under behørigt begrundede omstændigheder og i henhold til nationale databeskyttelsesregler – kan anvende de givne oplysninger med henblik på at forebygge, efterforske, opdage eller retsforfølge straffelovsovertrædelser (til at opdage og optrevle narkotikahandelsnet) bevares.

</Amend>
<Amend>Ændringsforslag

<NumAm>15</NumAm>
<DocAmend>Forslag til forordning</DocAmend>
<Article>Artikel 1 – nr. 10</Article>
<DocAmend2>Forordning (EF) nr. 273/2004</DocAmend2>
<Article2>Artikel 13b – stk. 2</Article2>
	

	Kommissionens forslag
	Ændringsforslag

	2. Kommissionens behandling af personoplysninger, herunder med henblik på den europæiske database omhandlet i artikel 13a, foretages i overensstemmelse med Europa-Parlamentets og Rådets forordning (EF) nr. 45/2001 og under tilsyn af den europæiske tilsynsførende for databeskyttelse."
	2. Kommissionens behandling af personoplysninger, herunder med henblik på den europæiske database omhandlet i artikel 13a, foretages i overensstemmelse med Europa-Parlamentets og Rådets forordning (EF) nr. 45/2001 og under tilsyn af den europæiske tilsynsførende for databeskyttelse." Den Europæiske Tilsynsførende for Databeskyttelse sørger for, at de registreredes rettigheder i forbindelse med behandlingen i den europæiske database beskyttes i overensstemmelse med forordning (EF) nr. 45/2001.


<TitreJust>Begrundelse</TitreJust>
Dette ændringsforslag præciserer, at databeskyttelsesmyndighederne sikrer, at de registreredes rettigheder beskyttes. Ændringsforslaget tager hensyn til henstillingerne fra EDPS. Ordlyden svarer til den eksisterende fællesskabslovgivning (f.eks. bestemmelserne i IMI-forordning (EF) nr. 1024/2012).

</Amend>
<Amend>Ændringsforslag

<NumAm>16</NumAm>
<DocAmend>Forslag til forordning</DocAmend>
<Article>Artikel 1 – nr. 10</Article>
<DocAmend2>Forordning (EF) nr. 273/2004</DocAmend2>
<Article2>Artikel 13b – stk. 2a (nyt)</Article2>
	

	Kommissionens forslag
	Ændringsforslag

	
	2a. De offentlige uafhængige myndigheder i medlemsstaterne, jf. stk. 1, og Den Europæiske Tilsynsførende for Databeskyttelse, der hver især handler inden for deres egne kompetencer, samarbejder aktivt og sikrer et koordineret tilsyn med behandlingen af personoplysninger, herunder med henblik på den europæiske database omhandlet i artikel 13a.


<TitreJust>Begrundelse</TitreJust>
Formålet med dette ændringsforslag er at sørge for, at de nationale databeskyttelsesmyndigheder og EDPS samarbejder om at føre tilsyn med de behandlingsaktiviteter, der gennemføres inden for rammerne af EU's database. Systemet med koordineret tilsyn er allerede etableret i flere af EU's retlige instrumenter, nemlig IMI-forordningen, Eurodac, VIS eller SIS II.

</Amend>
<Amend>Ændringsforslag

<NumAm>17</NumAm>
<DocAmend>Forslag til forordning</DocAmend>
<Article>Artikel 1 – nr. 10a</Article>
<DocAmend2>Forordning (EF) nr. 273/2004</DocAmend2>
<Article2>Artikel 13 c (ny)</Article2>
	

	Kommissionens forslag
	Ændringsforslag

	
	10a) Følgende artikel indsættes:

	
	"Artikel 13c

	
	Delegerede retsakter

	
	Kommissionen tillægges beføjelse til at vedtage delegerede retsakter i henhold til artikel 15a vedrørende de kategorier af personoplysninger, som skal behandles til den europæiske database, opbevaringsperioden for de behandlede personoplysninger, de procedurer, som de registrerede kan anvende til at udøve deres ret til indsigt, berigtigelse, sletning og, hvor det er relevant, gøre indsigelse mod og blokere oplysninger."

	
	Før sådanne delegerede retsakter udarbejdes i henhold til denne artikel, rådfører Kommissionen sig med Den Europæiske Tilsynsførende for Databeskyttelse. 


<TitreJust>Begrundelse</TitreJust>
Databeskyttelseslovgivningen, de forskellige elementer af behandling af personoplysninger, herunder udøvelse af de registreredes rettigheder, skal specificeres i delegerede retsakter. Dette ændringsforslag tager hensyn til henstillingerne fra EDPS.

</Amend>
<Amend>Ændringsforslag

<NumAm>18</NumAm>
<DocAmend>Forslag til forordning</DocAmend>
<Article>Artikel 1 – nr. 11</Article>
<DocAmend2>Forordning (EF) nr. 273/2004</DocAmend2>
<Article2>Artikel 14 – stk. 1 – litra ba (nyt)</Article2>
	

	Kommissionens forslag
	Ændringsforslag

	
	ba) standardformularen til meddelelse af erklæringen af personoplysninger, jf. artikel 13a.


<TitreJust>Begrundelse</TitreJust>
Databeskyttelseslovgivningen, de forskellige elementer af behandling af personoplysninger, herunder udøvelse af de registreredes rettigheder, skal specificeres i delegerede retsakter. Dette ændringsforslag tager hensyn til henstillingerne fra EDPS.

</Amend>
<Amend>Ændringsforslag

<NumAm>19</NumAm>
<DocAmend>Forslag til forordning</DocAmend>
<Article>Artikel 1 – nr. 12</Article>
<DocAmend2>Forordning (EF) nr. 273/2004</DocAmend2>
<Article2>Artikel 16 – stk. 3</Article2>
	

	Kommissionens forslag
	Ændringsforslag

	3. Kommissionen evaluerer, hvordan denne forordning gennemføres og fungerer senest [78 måneder efter datoen for ikrafttrædelse af denne ændringsforordning]."
	udgår


</Amend>
<Amend>Ændringsforslag

<NumAm>20</NumAm>
<DocAmend>Forslag til forordning</DocAmend>
<Article>Artikel 1 a (ny)</Article>
	

	Kommissionens forslag
	Ændringsforslag

	
	Artikel 1a

	
	Revision

	
	Senest den … * fremsender Kommissionen en rapport til Europa-Parlamentet og Rådet om gennemførelsen og funktionen af forordning (EF) nr. 273/2004 og navnlig om det eventuelle behov for yderligere foranstaltninger med hensyn til at føre tilsyn med og kontrollere mistænkelige transaktioner med ikke-registrerede stoffer.

	
	__________

	
	* EUT Indsæt venligst dato: 66 måneder efter datoen for denne forordnings ikrafttræden.


</Amend>
<Amend>Ændringsforslag

<NumAm>21</NumAm>
<DocAmend>Forslag til forordning</DocAmend>
<Article>Artikel 2</Article>
	

	Kommissionens forslag
	Ændringsforslag

	Denne forordning træder i kraft på tyvendedagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat.
	Denne forordning træder i kraft på tyvendedagen efter offentliggørelsen i Den Europæiske Unions Tidende. Den konsolideres med den forordning, som den er en ændring til. Denne forordning er bindende i alle enkeltheder og gælder umiddelbart i hver medlemsstat.


</Amend>
</RepeatBlock-Amend>
BEGRUNDELSE
Narkotikaprækursorer er kemikalier, som anvendes til mange forskellige industrielle processer (bl.a. i fremstillingen af plast, lægemidler, kosmetik, parfumer og rengørings- og vaskemidler), men som også kan misbruges til ulovlig fremstilling af narkotika. Narkotikaprækursorer fremstilles sjældent af kriminelle, som agter at bruge dem til ulovlig fremstilling af narkotika, da fremstillingen af narkotikaprækursorer kræver omfattende infrastruktur. I stedet forsøger disse kriminelle ofte at anvende den lovlige handel med narkotikaprækursorer ulovligt, enten gennem tyveri eller køb.

Den eksisterende rammelovgivning omfatter derfor et licens- og registreringssystem til overvågning af handlen med narkotikaprækursorer i EU, idet de involverede virksomheder pålægges særlige forpligtelser (herunder forebyggelse af tyveri, kontrol af kunder og sporing af mistænkelige transaktioner) ligesom de offentlige myndigheder (herunder administrative procedurer og kontrolbesøg på stedet). Kontrolniveauet afhænger af det pågældende stofs kategori. Baseret på globale FN-regler opdeles 23 såkaldte "registrerede stoffer" i tre kategorier, fra de farligste stoffer (kategori 1) til bulkkemikalier (kategori 3). Disse kategorier suppleres af en frivillig overvågningsordning for "ikke-registrerede stoffer".

Inden for de seneste år har EU været genstand for en del international kritik for sine påståede lempelige kontrolforanstaltninger. Kritikken har været koncentreret om ét stof, nemlig eddikesyreanhydrid, som i øjeblikket er omfattet af kategori 2. Eddikesyreanhydrid anvendes lovligt til produktion af plast, tekstiler, farve, fotokemi, parfumer, eksplosive stoffer og aspirin, men kan også anvendes ulovligt til fremstilling af heroin, amfetamin og kokain. Det er den største narkotikaprækursor for heroin (som igen tegner sig for den største andel af sygelighed og dødelighed i forbindelse med narkotikaindtag i EU). 

I en nylig rapport om EU's narkotikamarked udarbejdet af EMCDDA og EUROPOL blev der navnlig fokuseret på sofistikerede kriminelle organisationers ulovlige anvendelse af eddikesyreanhydrid i EU
. 

Kommissionen søger i sit forslag at håndtere problemet med ulovlig anvendelse af narkotikaprækursorer på tre måder:

* Bedre overvågning af handlen med eddikesyreanhydrid: 

Kommissionen foreslår at oprette en ny underkategori med strengere krav end for kategori 2-stoffer, men ikke så strenge som for kategori 1-stoffer. Vigtigst af alt skal slutbrugere af eddikesyreanhydrid nu registreres hos de kompetente myndigheder. Indtil i dag har det kun været producenterne og de erhvervsdrivende, som håndterer eddikesyreanhydrid, som skulle registreres.

* Regler om registrering styrkes: 

Kommissionen foreslår at stramme de anvendte definitioner og indføre mere harmoniserede betingelser/krav vedrørende registrering. Den foreslår også at skabe den nødvendige fleksibilitet til at tilpasse kategorierne til de skiftende omstændigheder.

* Oprettelse af den europæiske database om narkotikaprækursorer: 

Kommissionen foreslår, at der oprettes en ny EU-database med oplysninger om beslaglæggelser af narkotikaprækursorer i EU og med en liste over alle erhvervsdrivende med licens eller registrering samt slutbrugere af narkotikaprækursorer i EU.

Ordføreren støtter dette forslag generelt. Eftersom der kun skal bruges en lille mængde narkotikaprækursorer til fremstilling af ulovlige stoffer, og eftersom sådanne prækursorer fremstilles globalt i enorme mængder, skal det i høj grad sikres, at disse narkotikaprækursorer ikke anvendes ulovligt med udgangspunkt i den lovlige handel i EU. EU-foranstaltninger på dette område vil således tvinge handlerne til at flytte deres aktiviteter til andre dele af verden og vil forhåbentlig tilskynde andre regioner i verden til at følge EU's eksempel.

Det er meget vigtigt, at en narkotikaprækursor som eddikesyreanhydrid, som er en vigtig bestanddel i heroinproduktionen, ikke falder i de forkerte hænder. Mængden af eddikesyreanhydrid, som blev beslaglagt i Europa i 2008, ville have opfyldt halvdelen af den årlige afghanske efterspørgsel efter eddikesyreanhydrid til brug i fremstillingen af heroin. Kommissionen synes at have overvejet sine muligheder nøje og har valgt en praktisk og forholdsmæssig løsning. Forslaget giver mulighed for handel med og lovlig brug af eddikesyreanhydrid uden at indføre unødvendige administrative byrder for virksomhederne. Samtidig giver det de kompetente myndigheder mulighed for at overvåge handlen nøjere med det formål at spore og sætte en stopper for ulovlig anvendelse. 

Ordføreren mener, at forslaget indeholder en værdifuld forbedring af den aktuelle situation. Indførelsen af delegerede retsakter vil give Kommissionen den nødvendige fleksibilitet til at reagere hurtigt på ændrede omstændigheder og tackle opfindsomme narkotikahandlere og samtidig sikre en reel parlamentarisk kontrol med eventuelle ændringer. Forenkling og harmonisering af registrerings- og licenskrav på tværs af EU skal støttes for at forebygge markedsfragmentering og forhindre kriminelle i at sigte mod det "svageste led" på EU's indre marked. Endelig er oprettelsen af den europæiske database glædelig, da den vil skabe den nødvendige gennemsigtighed og forbedre overvågningen af alle narkotikaprækursorer i EU.

Ordføreren støtter den generelle linje i Kommissionens forslag, men foreslår at styrke visse elementer. Hvad angår databeskyttelsesspørgsmål, foreslår ordføreren at forbedre og præcisere anvendelsen og behandlingen af data og begrænse indsigten i databasen. Ordføreren søger at afskrække erhvervsdrivende og brugere fra at "shoppe rundt" i EU efter den mest lempelige registreringsordning og foreslår, at der holdes et vågent øje med udviklingen inden for narkotikaprækursorer, herunder ikke-registrerede stoffer.

